આરોગ્ય માટે વ્યાયામ, આમ તો દરેક માટે જરૂરી છે. પરંતુ વિદ્યાર્થી માટે વિશેષ ઉપયોગી, જરૂરી અને વધુ ફાયદાકારક છે. આ અવસ્થા કુમળા છોડ જેવી છે. જો કસરતની સુટેવ વિદ્યાર્થીકાળ દરમ્યાન પડી જાય તો જિંદગીભર તેના મીઠાં ફળ, (નિરોગી તન અને મનનાં રૂપે) મળતાં રહે છે. ઉપરાંત આ અવસ્થા દરમ્યાન તનની વદ્ધિ તથા માનસિક વીકાસ સૌથી વધુ અને સારો હોય છે. તેથી જો કસરતનો, બલકે નિયમીત કસરતનો સાથ મળે તો શારીરિક અને માનસિક વીકાસ ઘણો ઝડપથી થાય. સ્કુલ કે કોલેજમાં કરાવવામાં આવતી પી.ટી. કે અન્ય કસરતો કે રમતગમતો ઉપરાંત સ્કુલ બહાર પણ મનપસંદ રમતગમતનો શોખ કેળવવો. ઉપરાંત દોડવાની, જોગિંગ, સ્વીમિંગ ઝડપથી ચાલવું વગેરે અનેક કરસતોમાંથી જે માફક આવે તે નિયમિત કરવી.